ΚΑΝΟΝΙΣΜΟΙ
Αριθμ. 286
Τροποποίηση του Κανονισμού υπ’ αριθμ. 2/2014
«Περί συγκρότησης, σύγκλησης, λειτουργίας και
αρμοδιοτήτων των Μητροπολιτικών Συμβουλίων
της Ιεράς Αρχιεπισκοπής και των Ιερών Μητροπόλεων της Εκκλησίας της Κρήτης» (ΦΕΚ 66 Α΄/
12.3.2014).
Η ΙΕΡΑ ΕΠΑΡΧΙΑΚΗ ΣΥΝΟΔΟΣ
ΤΗΣ ΕΝ ΚΡΗΤΗ ΟΡΘΟΔΟΞΟΥ ΕΚΚΛΗΣΙΑΣ
Έχουσα υπόψη:
1. Τους Θείους και Ιερούς Κανόνες.
2. Το 29ο άρθρο και εν γένει τις διατάξεις του ν. 4149/
1961 «Περί καταστατικού Νόμου της εν Κρήτη Ορθοδόξου Εκκλησίας και άλλων τινών διατάξεων» (ΦΕΚ 41/
Α΄/16.3.1961).
3. Την παρ. 6 του άρθρου 43 του ν. 3848/2010 (ΦΕΚ 71/
Α΄/19.5.2010).
4. Τον υπ' αριθμ. 1/2013 Κανονισμό «Περί Εφημερίων
και Διακόνων» της Ιεράς Επαρχιακής Συνόδου της εν
Κρήτη Ορθοδόξου Εκκλησίας (ΦΕΚ 65/Α΄/12.3.2013).
5. Την παρ. 2 του άρθρου 2 του ν. 2993/2002 (ΦΕΚ 58/
Α΄/26.3.2002).
6. Την παρ. 2 του άρθρου 14 του ν. 3149/2003 (ΦΕΚ
141/Α΄/10.6.2003).
7. Την υπ' αριθμ. 268/12-3-2018 απόφαση της Αγίας και
Ιεράς Συνόδου του Οικουμενικού Πατριαρχείου.
8. Τις υπ' αριθμ. 2/15-2-2017 και 2/22-3-2018 αποφάσεις της Ιεράς Επαρχιακής Συνόδου της Εκκλησίας
Κρήτης.
9. Το γεγονός ότι εκ της τροποποιήσεως του παρόντος
Κανονισμού δεν προκαλείται δαπάνη, η οποία να βαρύνει τον κρατικό προϋπολογισμό, τροποποιεί:
Τα άρθρα 1 και 6 του υπ' αριθμ. 2/2014 Κανονισμού
«Περί συγκρότησης, σύγκλησης, λειτουργίας και αρμοδιοτήτων των Μητροπολιτικών Συμβουλίων της Ιεράς Αρχιεπι-
σκοπής και των Ιερών Μητροπόλεων της Εκκλησίας της
Κρήτης» (ΦΕΚ 66 Α΄/12.3.2014), ως εξής:
ΚΑΝΟΝΙΣΜΟΣ ΥΠ’  ΑΡΙΘΜ. 2/2014
Περί συγκρότησης, σύγκλησης, λειτουργίας και αρμοδιοτήτων των Μητροπολιτικών Συμβουλίων της Ιεράς
Αρχιεπισκοπής και των Ιερών Μητροπόλεων της Εκκλησίας της Κρήτης (ΦΕΚ 66 Α΄/12.3.2014)
Άρθρο 1
Γενικές έννοιες
1. Στην Ιερά Αρχιεπισκοπή Κρήτης και στις Ιερές Μητροπόλεις της κανονικής εκκλησιαστικής δικαιοδοσίας
της Εκκλησίας της Κρήτης, η οποία, σύμφωνα με το άρθρο 1 του ν. 4149/1961 «Περί καταστατικού Νόμου της εν
Κρήτη Ορθοδόξου Εκκλησίας» (ΦΕΚ 41/τ.Α΄/16-3-1961),
είναι ημιαυτόνομος και έχει την κανονική εξάρτηση αυτής από το Οικουμενικό Πατριαρχείο, λειτουργούν Μη-
τροπολιτικά Συμβούλια. Τα Μητροπολιτικά Συμβούλια
έχουν μόνο τις απαριθμούμενες στο άρθρο 4 του παρόντος Κανονισμού ή σε άλλους Νόμους αρμοδιότητες.
Όλες οι λοιπές αρμοδιότητες διοικήσεως, διαχειρίσεως
και εκπροσωπήσεως της Ιεράς Αρχιεπισκοπής Κρήτης
και των Ιερών Μητροπόλεων της Εκκλησίας Κρήτης καθώς και περί την εποπτεία επί των Ενοριών και λοιπών
Εκκλησιαστικών Νομικών Προσώπων του 19ου άρθρου
του ν. 4301/2014 (ΦΕΚ 223 τ.Α΄/7-10-2014), ανήκουν
στον επιχώριο Αρχιερέα, υπέρ των αρμοδιοτήτων του
οποίου ομιλεί το τεκμήριο της αρμοδιότητος.
Άρθρο 6
Λοιπές αρμοδιότητες
1. Οι ιερές εικόνες, τα ιερά σκεύη και τα ιερά κειμήλια
των Ενοριών δεν εκποιούνται για κανένα λόγο. Διαφυλάσσονται με ευθύνη του προέδρου και των μελών των
εκκλησιαστικών συμβουλίων εντός των χώρων λατρείας
ή σε ειδικά διαμορφωμένους χώρους, κατόπιν εγκρίσεως του Μητροπολιτικού Συμβουλίου. Κατόπιν έγκρισης
αυτού τα ιερά σκεύη και τα ιερά κειμήλια δύνανται να
παραχωρηθούν στην Ιερά Αρχιεπισκοπή και στις Ιερές
Μητροπόλεις της Εκκλησίας Κρήτης για τη δημιουργία
κειμηλιαρχείων με σκοπό την ασφαλέστερη φύλαξη και
την προβολή τους.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
25 Απριλίου 2018
ΤΕΥΧΟΣ  ΠΡΩΤΟ
Αρ. Φύλλου 73
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 73/25.04.2018
2. Ασκεί καθήκοντα Υπηρεσιακού Συμβουλίου για τους
Πρεσβυτέρους και τους Διακόνους, ως και τους εκκλησιαστικούς υπαλλήλους της Ιεράς Αρχιεπισκοπής και των Ιερών
Μητροπόλεων της Εκκλησίας της Κρήτης, σύμφωνα με
το άρθρο 9 του υπ' αριθμ. 1/2013 Κανονισμού της Εκκλησίας Κρήτης «Περί Εφημερίων και Διακόνων» (ΦΕΚ 65/
τ.Α΄/12-03-2013).
3. Διαβιβάζει με απόφασή του στην Ιερά Επαρχιακή
Σύνοδο της Εκκλησίας της Κρήτης για έγκριση από αυτήν
αίτηση απόσπασης Πρεσβυτέρου ή Διακόνου της Ιεράς
Αρχιεπισκοπής και των Ιερών Μητροπόλεων της Εκκλησίας Κρήτης σε ορθόδοξους ιερούς ναούς της κανονικής
δικαιοδοσίας του Οικουμενικού Πατριαρχείου και των
άλλων Ορθόδοξων Εκκλησιών για χρονικό διάστημα μέχρι δύο (2) ετών με πλήρεις αποδοχές, με δυνατότητα
ανανέωσής της. Η έγγραφη αίτηση, επί ποινή απαραδέκτου, συνοδεύεται υποχρεωτικά με πράξη και συγκα-
τάθεση του οικείου Ιεράρχου και αίτηση του Ιεράρχου
στη Μητρόπολη του οποίου επιθυμεί να αποσπασθεί. Η
ίδια διαδικασία ακολουθείται για αποσπάσεις στις Ιερές
Μονές του Αγίου Ορους, με συγκατάθεση του Κανονικού
Επισκόπου του, του Οικουμενικού Πατριάρχου και στο
Όρος Σινά, με συγκατάθεση του Αρχιεπισκόπου Σινά.
4. Εγκρίνει την ίδρυση και τα καταστατικά οποιουδήποτε νομικού προσώπου ιδιωτικού δικαίου ή εταιρείας,
που εξυπηρετούν τους εκκλησιαστικούς σκοπούς της
κάθε Εκκλησιαστικής Επαρχίας και των Ενοριών τους,
μετά από απόφαση του οικείου Αρχιερέα, όπως αναφέρεται στο 19ο άρθρο του ν. 4301/2014 (ΦΕΚ 223/τ.Α΄/
7-10-2014). Οι εταιρείες ελέγχονται και εποπτεύονται
από το Μητροπολιτικό Συμβούλιο.
5. Εγκρίνει τον προϋπολογισμό και απολογισμό των
νομικών προσώπων ιδιωτικού δικαίου της Ιεράς Αρχιεπισκοπής και των Ιερών Μητροπόλεων της Εκκλησίας της
Κρήτης και των Ενοριών τους.
6. Αποστέλλει τα απαιτούμενα έγγραφα με αποσπάσματα πρακτικών προς τα πιστωτικά ιδρύματα ή προς
κάθε άλλη Αρχή, που αφορούν στη νόμιμη σύνθεση των
κατά τόπους Μητροπολιτικών και των Εκκλησιαστικών
Συμβουλίων.
7. Υποχρεούται να επαγρυπνεί και κατόπιν εισήγησης του Προέδρου του, να απευθύνει έγγραφες
παραγγελίες και υποδείξεις προς τα εκκλησιαστικά
συμβούλια για την τήρηση της τάξης, της νομιμότητας
και της διαφάνειας.
8. Υπογράφει τις μισθοδοτικές καταστάσεις των Εφημερίων ή εξουσιοδοτεί τον Πρόεδρό του προς τούτο ή
τον νόμιμο εκπρόσωπο αυτού.
9. Εγκρίνει την πρόσληψη του πάσης φύσεως αναγκαίου προσωπικού της Ιεράς Αρχιεπισκοπής και των Ιερών
Μητροπόλεων της Εκκλησίας της Κρήτης, που μισθοδοτείται από την Εκκλησία, μετά από σύμφωνη γνώμη του
οικείου Αρχιερέως.
Η τροποποίηση των παραπάνω άρθρων του Κανονισμού να δημοσιευθεί στην Εφημερίδα της Κυβερνήσεως.
Ηράκλειο Κρήτης, 2 Απριλίου 2018
Ο Πρόεδρος
† Ο Κρήτης ΕΙΡΗΝΑΙΟΣ

[Source: 20180100073.pdf | Tokens: 5586]